**Modul A – splošna in strokovna gimnazija**

**Tema: Kaj lahko vem?**

**Učni sklop**: *Relativnost spoznanja; spoznavni relativizem; Protagora;*

Temeljno gradivo z aktivnostmi in nalogami:

Sovre, A. (1988), *Predsokratiki*. Ljubljana: SM. 140.

Jerman, F. (1989), *Filozofija*. Ljubljana: DZS. 19.

1. S svojimi besedami pojasni misel Protagore: *» Človek je merilo vseh stvari, bivajočih kot so, nebivajočih kakor niso.«*
2. Pojasni, kaj je izvor spoznanja po Protagori.
3. Razloži primera s katerima Protagora utemeljuje svoj spoznavni nauk.
4. Analiziraj in s svojimi besedami razloži pomen pojmov *človek* in *merilo*.
5. Navedi svoj primer, s katerim bi zagovarjal stališče o relativnosti naših spoznanj.
6. Pojasni, kaj je po Protagori merilo za resničnost našega spoznanja.
7. Razmisli in s svojimi besedami utemelji ali se Protagorin relativizem nanaša tudi na znanstvene resnice kot jih najdemo npr.: v matematiki, fiziki ipd.
8. Interpretiraj poved: *» Vse je relativno!«* Svojo interpretacijo utemelji z navedbo lastnega primera.
9. Pojasni, kaj se zgodi, ko zgornjo poved potrdimo kot pravilo za njeno lastno interpretacijo.
10. Analiziraj, kaj se zgodi s splošnimi pojmi, kot so npr.: resnično, pravično, dobro, če izhajamo iz Protagorove predpostavke, da je vsaka naša sodba relativno pravilna oz. resnična.
11. Kritično ovrednoti Platonov protiargument, da na ravni razuma obstajajo objektivne splošno veljavne resnice.
12. Pojasni kakšne posledice ima sofistični relativizem na etičnem področju.